Det var et eventyr, der søndag blev til virkelighed, da Bo Westergaard med hesten Get A Wish sikrede sig sejren som vinder af årets danske travderby. Bo Westergaard var på forhånd udset som løbets outsider, mens favoritten var nordjyske Jeppe Juul og hesten Garfield. Bo Westergaard lagde hårdt og hurtigt ud, og selv om der var tæt løb på de 3.000 meter, så var det Get A Wish og Bo Westergaard, der i sidste sving og på de sidste 500 meter stak af fra konkurrenterne. To gange nordjysk triumf Det blev til hele to gange nordjysk triumf til travderbyet, da også anden og tredje pladserne tilfaldt nordjyder. Løbets favorit Jeppe Juul som kusk og hesten Garfield løb sig flot en ind på en andenplads, mens Gasolin og dens Steen Juul sikrede sig tredjepladsen. - Det bliver ikke større - Det har været en fantastisk weekend for nordjysk travsport. Det bliver ikke større i vores verden, lyder det fra banechef Lars Hellerup, Racing Arena Aalborg, der selv var i Charlottenlund og overvære derbyet. Han tilføjer, at ud over den flotte sejr for Bo Westergaard og Get A Wish, så vandt den nordjyske træner, Flemming Jensen, lørdag hoppederbyet med Golden CN.
Det blev til stor nordjysk triumf til årets travderby i Charlottenlund, da nordjyske Bo Westergaard vandt med hesten Get A Wish.